07/03/2014 | Administración LocalMunicipal
Vimianzo
Anuncio de incoación de expediente de cambio de enderezo no padrón municipal de habitantes

Ante a imposibilidade de notificar persoalmente a D. Tomas Felix Brooks Ramperez, D.ª Francisca Gregoria De Amo Cuenllas e America Pilar Kaichouh Puzio o contido da resolución da Alcaldía de incoación de expediente de cambio de enderezo no Padrón municipal de habitantes deste municipio, xa que as notificacións realizadas foron recibidas por outra persoa e non consta no ‘’recibí’’ identificada a persoa asinante. Consorte co artigo 59.4 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña da citada notificación. “Poño no seu coñecemento que, polo Sr. Alcalde, no día de hoxe dictouse a seguinte Resolución: Visto o informe da policía local deste concello no que se indica que D. Manuel Soto Pérez, D.ª María Amelia Lema Cernadas e Alexandre Soto Lema, residen na rúa Castelao, 3-2º, Vimianzo, parroquia de Vimianzo. Unha vez comprobado o Padrón municipal de habitantes, resulta que as citadas persoas figuran empadroadas na rúa Blanco Rajoy, 34-1º, Vimianzo, parroquia de Vimianzo. Tendo en conta o establecido na resolución do 9 de abril de 1997 da Subsecretaría do Ministerio da Presidencia pola que se dispón a publicación da resolución do 1 de abril da presidenta do INE e do Director xeral de cooperación territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84 do 11 de abril de 1997). Tendo en conta o establecido no art.57.1 do RD 2612/1996, do 20 de decembro, polo que se modifica o Regulamento de Poboación e Demarcación Territorial das Entidades Locais, aprobado polo RD 1690/1986, do 11 de xullo, que establece o seguinte: “A inscrición no padrón municipal conterá como obrigatorios os seguintes datos de cada veciño: (.) Domicilio habitual (.)” Dedúcese do informe da policía local, que o enderezo habitual das citadas persoas é na rúa Castelao, 3-2º, Vimianzo, parroquia de Vimianzo. Tendo coñecemento este concello de que o Sr. Soto Pérez, a Sra. Lema Cernadas e o seu fillo Alexandre Soto Lema, non residen no enderezo no que figuran empadroados, segundo documentación que consta no expediente. Tendo en conta que se trata realmente da incoación dun expediente de cambio de enderezo dentro do mesmo municipio, por tanto, enténdese que sería unha baixa no enderezo onde figura empadroado (r/Blanco Rajoy, 34-1º) e unha alta no enderezo onde reside habitualmente (r/Castelao, 3-2º). Tendo en conta os preceptos legais citados con anterioridade, esta Alcaldía, RESOLVE: Primeiro.- Comunicarlle que se procedeu a incoar de oficio o expediente de cambio de enderezo no padrón municipal de habitantes dentro do mesmo municipio, dado que a residencia habitual das citadas persoas, non é onde figuran empadroados, segundo a documentación que consta no expediente. Segundo.- Concederlle un prazo de quince días hábiles, que se contará a partir do día seguinte da notificación desta resolución, para que manifesten se están ou non de acordo co cambio de enderezo, podendo alegar ou presentar os documentos e xustificacións que estimen pertinentes, co obxecto de acreditar que é nese enderezo no que residen o maior número de días ó ano, ou ben manifesten de forma expresa a súa conformidade co dito cambio de enderezo, comunicando o enderezo onde residen habitualmente. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria Manuel Antelo Pazos Eva María Casal Sanjurjo Contra esta Resolución pode Vde interpoñer con carácter potestativo recurso de reposición no prazo dun mes desde que reciba a notificación, diante do mesmo órgano que o dictou. Tamén poderá Vde. recurrir directamente á vía xurisdicional contencioso-administrativo, diante do Xulgado Provincial do Contencioso Administrativo durante o prazo de dous meses a partir do día seguinte ó da data da notificación, advirtíndolle que tamén poderá utilizar, pola súa conta, calquera outro recurso ou alegación que estime conveniente. O que lle notifico ós efectos oportunos. A Secretaria Eva María Casal Sanjurjo” Resolución que se remite para a súa notificación Vimianzo, 26 de febreiro de 2014 O alcalde Manuel Antelo Pazos